*APSTIPRINĀTS:*

*ar iepirkuma komisijas*

*2022.gada 8.septembra 9.sēdes protokolu*

**„Dobeles stacijas centralizācijas sistēmas modernizācija” (iepirkuma Id.Nr. LDZ 2022/33-SPAV)**

**SKAIDROJUMS Nr.8**

|  |  |
| --- | --- |
| ***Jautājums*** | ***Atbilde*** |
| 1. Nolikuma 2.pielikuma “*Pasūtītāja prasības*” sadaļā **4.** “*Funkcionālās prasības mikroprocesoru centralizācijas sistēmai (MPC)*”, apakšsadaļā **4.8.2.** *“Dobeles stacijas sasaiste ar blakusesošajām stacijām un posmiem”* ir minēts:   *“Bikstu un Glūdas stacijas jāaprīko ar saskarni ar jaunām bezsignālu automātiskās bloķēšanas sistēmām posmos. Bikstu un Glūdas stacijās nepieciešams uzstādīt nepieciešamos moduļus, saskarnes relejus un citas iekārtas, lai nodrošinātu vilciena kustību posmos normālajā režīmā.”*  Jautājums 1: Kādiem parametriem releju saskarnēm ir jāatbilst? Vai var izmantot rūpnieciska tipa relejus? | Informējam, ka projekta ietvaros ir iespējama rūpnieciskā tipa releju pielietošana atsevišķās sasaistes ķēdēs. Pielietojamo releju drošuma līmenis nedrīkst būt zemāks par 1. drošuma klases relejiem (izņemot īpašību, kad releja enkurs atgriežas no pievilktas pozīcijas atlaistā pozīcijā, izmantojot gravitācijas spēku, kas iedarbojas uz releja kustīgajām daļām). Rūpniecisko releju tipi un to pielietošanas vietas jāsaskaņo ar Pasūtītāju projektēšanas laikā. |
| 1. Jautājums 2: Lūdzam apstiprināt, ka iekārtu elektrobarošana, ieskaitot sasaistes aparatūru stacijā "Glūda" un "Biksti", ir Pasūtītāja atbildība. | Informējam, ka stacijās Glūda un Biksti jauno iekārtu elektrobarošanai jāizmanto stacijās esošie, SCB ierīču barošanai paredzētie sadales paneļi. Pieslēgumu ierīkošana pie esošiem sadales paneļiem, kā arī papildus nepieciešamo iekārtu uzstādīšana (t.sk., ja nepieciešams, UPS) – ir Uzņēmēja atbildība. |
| 1. Nolikuma 2.pielikuma “*Pasūtītāja prasības*” sadaļā **3.** “*Pamatprasības bezsignālu automātiskās bloķēšanas sistēmai (AB)*”,   P. **3.2.2.** ir minēts: *“sistēmai jānodrošina ceļa posmu brīvības kontroli, izmantojot asu skatīšanas sistēmu (ESSO sistēmas vai analoģisko aparatūru).”*  Jautājums 3: Kādas prasības tiek izvirzītas asu skaitīšanas sistēmai? Kādi parametri ir sistēmai ESSO? Lūdzam sniegt sistēmas aprakstu. | Skaidrojam, ka Nolikuma 2.pielikuma 3.2.2.punktā ir sniegta atsauce uz asu skaitīšanas sistēmu ESSO, kura tiek veiksmīgi pielietota VAS “Latvijas dzelzceļš” infrastruktūrā. Informācija par šo sistēmu ir pieejama izstrādātāja mājaslapā: <https://www.npcprom.ru/produkciya/esso-m>.  Informējam, ka savā tehniskajā piedāvājumā pretendents ir tiesīgs iekļaut arī citas asu skaitīšanas sistēmas, kuras atbilst Nolikuma 2.pielikuma 3.sadaļas prasībām. |
| 1. P. **3.2.3.** ir minēts: *“sistēmā jānodrošina attālinātu monitoringu un sasaisti ar releju un mikroprocesoru vadības un kontroles sistēmām (EC, MPC)”*   Jautājums 4: Kādas prasības, funkciju prasības tiek izvirzītas šim monitoringam? Kādai informācijai ir jābūt rādītai? Kādā veidā informācija ir jārāda? Ja noteiktu prasību nav, lūdzam apstiprināt, ka parametru pamatfunkcijas izvēlas Uzņēmējs. | Informējam, ka AB sistēmas diagnostisko ziņojumu saraksts un to atspoguļošanas veids jāizstrādā un jāsaskaņo ar Pasūtītāju projektēšanas laikā. |
| 1. Sadaļā **4.** “*Funkcionālās prasības mikroprocesoru centralizācijas sistēmai (MPC)*”, apakšsadaļā **4.3.** *“Modernizācijas iespējas”* ir minēts: “*Mikroprocesoru centralizācijas sistēmai jānodrošina arī iespēja tikt jauninātai uz ERTMS (Eiropas Dzelzceļa satiksmes vadības sistēmu).*”   Jautājums 5: Kādas pamatprasības tiek izvirzītas šīs prasības izpildei? Kādi pasākumi ir jāveic Uzņēmējam? | Skaidrojam, ka Uzņēmējam jāpiegādā mikroprocesoru sistēma, kura turpmāk var tikt pielietota darbībai A klases signalizācijas sistēmas ietvaros. Tādejādi jābūt nodrošinātai iespējai bez pilnīgas centralizācijas sistēmas nomaiņas pielāgot to darbībai ar FRMCS un 1. vai 2.līmeņa ETCS iekārtām. |
| 1. Nolikuma 2.pielikuma “*Pasūtītāja prasības*” sadaļā **5.** “*Prasības MPC sistēmas apakšsistēmām un lauka iekārtām*”, apakšsadaļā **5.10.**   P. **5.10.1.3.** ir minēts: “*Piedāvātajiem kabeļiem jābūt piemērotiem izmantošanai 3kV DC vai maiņstrāvas 25 kV elektriskās vilces apstākļos*.”  P. **5.10.4.3.** ir minēts: “*Aizsardzība pret elektriskiem bojājumiem: […]*  *Uzņēmējam kabeļu likšanas laikā ir jāveic visi pasākumi, kuri nepieciešami kabeļu aizsardzībai pret indukciju, kas saistīta ar turpmāko dzelzceļa elektrifikāciju (piemēram, vairoga/bruņotā apvalka savienošana un lodēšana, ja nepieciešams u. c.).*”  Jautājums 6: Lūdzam apstiprināt, ka kabelis šajā projektā ir jāgulda, ņemot vērā turpmāko elektrifikāciju. Lai aprēķinātu aizsargājamo kabeļu garumu, lūdzam sniegt minimālu informāciju par posma turpmāko elektrifikāciju:   1. elektrovilces veids (3 kV līdzstrāvas vai 25 kV maiņstrāvas); 2. vilces apakšstaciju izvietojums šajā posmā (attālums no tuvākajām VA līdz stacijai "Dobele"); 3. maksimālais vilcienu pāru skaits vilces plecā; 4. pagrieziena slēguma strāva vilces apakšstacijas kopnēs. | Apstiprinām, ka Projekta ietvaros jāveic kabeļu ieguldīšana ievērojot turpmākās elektrifikācijas (2x25kV AC) perspektīvu. Informējam, ka jāparedz visu Projekta ietvaros ieguldāmo kabeļu aizsardzība no elektriskās vilces radītās ietekmes visā kabeļu garumā. |
| 1. Nolikuma 2.pielikuma “*Pasūtītāja prasības*” sadaļā **4.** “*Funkcionālās prasības mikroprocesoru centralizācijas sistēmai (MPC)*”, apakšsadaļā **4.8.3.** *“Sasaistes ar citām apakšsistēmām”*   P. **4.8.3.2.** ir minēts: “*ČDK.*  *Jānodrošina diagnostiskās informācijas par posma Glūda-Dobele 63,658.km un 67,686.km pārbrauktuvju un posma Dobele-Biksti 74,794.km pārbrauktuves stāvokli, kas saņemta no ČDK sistēmas, izvadīšana uz Dobeles stacijas dežuranta darba vietas monitoru.*”  Jautājums 7: Pārbrauktuve 74,794 km ceļa posmā Dobele-Biksti ir izvietota tā, ka tuvošanās posma, no pāra puses stacijas "Dobele" virzienā, sliežu ķēde visticamāk pārklāsies ar (šķērsos) pārbrauktuves sliežu ķēdēm. Lūdzam apstiprināt, ka pārbrauktuves esošo sliežu ķēžu modifikācijas nepieciešamības gadījumā (ko noteiks apstiprinātā projektā) šādu modifikāciju veiks Pasūtītājs. | Informējam, ka aprīkojot Dobeles stacijas tuvošanas iecirkņus ar sliežu ķēdēm Uzņēmējam jāsaglabā posma Dobele-Biksti 74,794.km pārbrauktuves tuvošanas iecirkņu darbība (Sk. Grozījumus Nr.1). |
| 1. Nolikuma 2.pielikuma *“Pasūtītāja prasības*” sadaļā **5.** *“Sliežu ķēdes*”, apakšsadaļā **5.3.3.***“Pielietojuma raksturojums” p*. **5.3.3.** ir minēts:   *“Uz galvenajiem sliežu ceļiem ir jāuzstāda ražošanas procesā uz 12,5 m un 6,25 m sliedēm uzmontētas izolējošās salaidnes ar metāla kompozītmateriāla līmes-bultskrūvju ieliktņiem.*  *Uz sānceļiem ir jāuzstāda izolējošās salaidnes ar stiprinošām metāla kompozītmateriāla vai sintētiskiem ieliktņiem.”*  Jautājums 8:   1. Lūdzam apstiprināt, ka izolējošo salaidņu piegāde un uzstādīšana ir Pasūtītāja atbildība. 2. Ja izolējošo salaidņu piegāde un uzstādīšana ir Uzņēmēja atbildība, lūdzam sniegt tehniskās prasības attiecībā uz pielietojamiem tipiem, materiāliem un izolējošo salaidņu uzstādīšanu. | Skaidrojam, ka atbilstoši Nolikuma 2.pielikuma 5.3.3.sadaļas prasībām izolējošo salaidņu piegāde un uzstādīšana ir Uzņēmēja atbildība. Pielietojamo izolējošo salaidņu tipi un to uzstādīšanas tehnoloģija jāsaskaņo ar Pasūtītāju projektēšanas laikā. |
| 1. Nolikuma 2.pielikuma “*Pasūtītāja prasības*” sadaļā 5**.** “*Sliežu ķēdes*”, apakšsadaļā 5**.**3.3.*“Pielietojuma raksturojums” p*. **5.3.3.** ir minēts:   *“Sliežu ķēdes jāprojektē, izmantojot metinātus sliežu savienotājus.*  *Sliežu ķēdes jāaprīko ar dublējošiem sliežu savienotājiem stacijas galvenajos sliežu ceļos un sānceļos, ko izmanto vilcienu caurlaišanai”*  Jautājums 9: Lūdzam apstiprināt, ka salaiduma vietu sliežu savienotāju, kā arī pārmiju savienotāju, piegāde un uzstādīšana ir Pasūtītāja atbildība. | Skaidrojam, ka atbilstoši Nolikuma 2.pielikuma 5.3.2. un 5.3.3.sadaļu prasībām metināmo sliežu salaidņu savienotāju, dublējošo sliežu salaidņu savienotāju, kā arī pārmiju savienotāju piegāde un uzstādīšana ir Uzņēmēja atbildība. |